Av bandets opprinnelige medlemmer fortsatte David Munden frem til 2018, som den siste av grunnleggerne. Chip Hawkes ble soloartist på 1970-tallet og lagde to album for RCA Records i Nashville, Tennessee. I 1979 kom han tilbake til England og var på nytt med i Tremeloes fram til 1988. Hawkes forlot da the Tremeloes for å konsentrere seg om karrieren til sønnen Chesney. Blakely døde av kreft i juli 1996, men Munden og West fortsatte med bassisten Dave Fryar og keyboardisten Joe Gillingham som nye medlemmer. I 2005 ble Fryar erstattet av Jeff Brown, som tidligere hadde vært bassist i Sweet.